**СПРАВКА** за отразяване на постъпилите предложения при обществено обсъжданев периода 14-05-2020 г.-14-06-2020 г. по реда на чл.26, ал.3 от Закона за нормативните актове на документи относно проект на Наредба за одобряване на транспортните опаковки на взривни вещества, боеприпаси и пиротехнически изделия

|  |  |  |  |
| --- | --- | --- | --- |
| **Изготвил предложението** | **Предложение** | **Приема/ не приема предложението** | **Мотиви**  |
| „Българска отбранителна индустрия“ (предложение, постъпило с вх. № 31-03-43/04.06.2020 г. в Министерството на транспорта, информационните технологии и съобщенията). | **1.Чл. 8 да се допълни по следния начин:**-„Одобрението на транспортната опаковка е валидно до изтичане на валидността на сертификата.“ **Мотиви**: Сертификатите , издавани от органи за оценяване на съответствието, са със срок на валидност ( обикновено три години ). Това означава, че след изтичане на валидността на сертификата, опаковката трябва да бъде оценена отново. Това води до нов номер на сертификат в одобрението.  | Приема се.  | Повечето европейски акредитирани лаборатории дават валидност на своите сертификати максималния срок до 3 години. Уеднаквяване на срока на одобрение със срока на валидност ще се гарантира пълно кореспондиране на срока на валидност на сертификата с този на оценката от одобрението.  |
| **2**. Липса текст за регламентиращ въпроса за езика на издаване на одобрението. На производителите обикновено е необходимо одобрение на английски език. **Мотиви :**В практиката си производителите използват документи на чешки фирми, извършващи оценка и одобрение и издават документи на чешки и английски език, преведени от лицензиран превод на фирмени бланки. Поставен е въпроса дали Министерството на транспорта, информационните технологии и съобщенията ще се ангажира издаването на одобрение на английски език. | Не се приема.  | Това е частна лаборатория, самостоятелно юридическо лице , което използва услугата за издаване на крайни документи на езици като конкурентно предимство. Министерството на транспорта, информационните технологии и съобщенията няма задължение, определено в нормативен акт да издава крайни документи на други официални езици.  |
| **3**. Чл.1, ал.(2) да придобие следния вид(2) Транспортните опаковки по ал.1 следва да са изпитани в съответствие с изискванията на международните споразумение за превоз на опасни товари по ал.1 от органи за оценяване на съответствие, акредитирани от Изпълнителна агенция „Българска служба за акредитация“ или от национален орган по акредитация на друга държава, която в страна по Многостранното споразумение за взаимно признаване на Европейската организация за акредитация.**4. Да бъде въведен нов чл. 3 със следното съдържание:****Чл. 3** Опаковките, сертифицирани и одобрени в други държави в съответствие с международните разпоредби по чл.1 се признават за сертифицирани и одобрени за превоз на опасни товари.**Мотиви:**Произвеждащите се в Р България боеприпаси са опаковани в транспортни опаковки, сертифицирани от органи в държави, които са страна по Многостранното споразумение за взаимно признаване на Европейската организация за акредитация и съответно одобрени от тези органи. За нуждите на производството се получават взривни вещества и компоненти от чужбина, опаковани в Транспортни опаковки (ТО), изпитани в съответствие с изискванията на международните споразумения за превоз на опасни товари от национални органи за оценяване на съответствието в съответните държави. По някои договори и доставки се транзитират през България стоки, произведени в други държави, и опаковани в транспортни опаковки, сертифицирани и одобрени от легитимни чуждестранни органи съгласно международните споразумения.  | Не се приема.Не се приема | Международно признати схеми за сертификация са споразуменията между националните органи за акредитация, с които те обвързват ангажиментите си за взаимно признаване на акредитацията и сертификацията в определени предметни области. Такива многостранни споразумения са Международния акредитационен форум (IAF) в световен мащаб, а на европейско равнище това е Европейското сътрудничество за акредитация (ЕА).В Европейския съюз действа Регламент 765/2008, който въвежда точни и ясни правила за акредитация, които следва да се прилагат във всички страни членки. В България е издаден **Закон за националната акредитация на органи за оценяване на съответствието,** член 5а, от който постановява, че в България се приемат за официални само сертификати, които са издадени от органи, които са оправомощени от национален орган за акредитация, обвързан с международно споразумение за взаимно признаване (IAF и ЕА) и следователно няма други "международно признати схеми" за сертификация освен IAF и ЕА. |